Komendant Piłsudski

ORP Komendant Piłsudski oli vuosina 1921–1939 Puolan merivoimien ja myöhemmin Saksan laivaston tykkivene.

Valmistus 

Venäjän keisarikunnan laivasto tilasi  Filin-luokan vartiolaivan Turusta ja se sai nimen Lun. Se laskettiin vesille 24. tammikuuta 1917.

Palvelus 
Alus myytiin 1921 Puolalle, joka liitti sen merivoimiinsa Puolan-Venäjän sodan sankarin mukaan  ORP Komendant Piłsudskina. Aluksen aseistukseksi vaihdettiin 1925 kaksi 75 millimetrin tykkiä, kaksi 13,2 millimetrin raskasta konekivääriä, neljä muuta konekivääriä sekä 30 miinaa.

Alus upotettiin 1. lokakuuta 1939, mutta saksalaiset nostivat hylyn ja nimesivät sen Heisternestiksi ja myöhemmin muuttivat sen nimeksi M 3109. Yhdysvaltain ilmavoimien pommikoneet upottivat aluksen 16. syyskuuta 1944 Nantesissa Ranskassa.

Lähteet

Viitteet 

Puolan merivoimien tykkiveneet